Enorme èxit en el pla de Halloween organitzat per l'Espai Jove d'Alboraia
02 de novembre de 2022

L'Ajuntament d'Alboraia ha dut a terme una activitat d'oci segur per a joves del municipi com a alternativa d'oci segur amb motiu de la festivitat de Halloween. La proposta de la regidoria de Joventut del Consistori va ser acollida amb un "tremend èxit", com valora la seua regidora, Zeudy Estal, ja que més de 300 joves es van acostar a gaudir a l'Espai Jove.

L'activitat va consistir en un passatge del terror en les mateixes instal·lacions d'aquest punt clau de la joventut d'Alboraia, seguida d'un sopar i d'una discomòbil. Per a poder realitzar l'activitat, com és habitual en les activitats de la citada regidoria, l'organització va comptar amb l'ajuda dels corresponsals, un grup de joves voluntaris que participa activament en l'esdevenir del Espai Jove.

L'objectiu de la celebració de Halloween ha sigut "oferir una proposta d'oci segur per als nostres veïns i veïnes joves, una línia en la qual treballem des de la regidoria de Joventut perquè les persones d'entre 12 i 30 anys tinguen sempre alternatives d'oci a Alboraia", tal com explica Zeudy Estal.